88. ΝΟΜΟΘΕΤ. ΔΙΑΤΑΓΜΑ υπ’ αριθ. 232 της 4/10 Ιουλ. 1969 (ΦΕΚ Α΄ 130) Περί τροποποιήσεως και συμπληρώσεως του Α.Ν. 148/1967 περί μέτρων προς ενίσχυσιν της κεφαλαιαγοράς. Άρθρ.1.-1.Προσωρινοί τίτλοι μετοχών ανωνύμων εταιρειών, εκδοθέντες προ της ισχύος του Α.Ν. 148/67, «περί μέτρων προς ενίσχυσιν της κεφαλαιαγοράς» υπόκεινται εις πάγιον τέλος δραχ. 3, έστω και αν οι τίτλοι ούτοι συγκεντρούν τα χαρακτηριστικά στοιχεία των οριστικών τίτλων. 2.Οφειλαί εκ τελών χαρτοσήμου επί τίτλων της προηγουμένης παραγράφου, επί πλέον του παγίου τέλους, βεβαιωθείσαι και μη εισπραχθείσαι, διαγράφονται, αμελείται δε η βεβαίωσις των μη βεβαιωθεισών τοιούτων. Τα τυχόν καταβληθέντα επί πλέον τέλη χαρτοσήμου δια την σήμανσιν των ανωτέρω τίτλων δεν επιστρέφονται. Άρθρ.2-(Προστίθεται εδάφιον προ του τελευταίου εδαφίου της παρ. 3 άρθρ. 10 Α.Ν. 148/1967, τόμ. 27 σελ. 194,221). Άρθρ.3.-Εκ της εφαρμογής της διατάξεως της παρ. 2 του άρθρ. 7 του Ν.Δ. 34/1968, δεν γεννάται δικαίωμα επιστροφής των τυχόν καταβληθέντων τελών χαρτοσήμου και δικαιωμάτων τρίτων. 